n_a
Language: Swahili | Genre: Creative_writing

Nililala nikiwa na maruerue sikutaka asubuhi ifike kwa sababu nilikuwa
  na uzembe na uchovu mwingi sana. Nilipokuwa nimelala nilikuwa nimeota
  ndoto nzuri sana lakini haikufika tamati hapo ndipo asubihi ilifika.
  Niliamka nikatengeneza kitanda changu na wakati nilimaliza niliosha
  vyombo, nikapiga nyumba deki, nikaosha nguo na wakati nilimaliza kazi
  hiyo, nilioga na nikawa msafi. Wakati nilimaliza kuoga nilienda
  sebuleni, ilikutazama runinga. Nilipofika kwenye runinga nilimpata
  waziri wa afya akitoa hotuba ya kwamba ugonjwa geni umeanza kuenea
  kote nchini na barani Afrika. Waziri wa afya alisema kuwa mtu anafaa
  kujikinga kwa kuvaa barakoa na umbali wa mita moja nukta tano
  ikiwezekana umbali wa mita mbili. Baba yangu alíng’oa nanga kwenda
  Tanzania.

  Alifika salama salmini. Kaka yangu alienda kwenye kituo cha basi
  iliaende katika karamu na marafiki wake. Wakati kaka yangu alitoka
  kwenye karamu alikuja akiwa na kifua kikuu, alipelekwa kwenye
  hosipitali kwa kubebwa na machela na akapelekwa kwenye wodi. Wakati
  kaka yangu alipimwa kwenye maabara alipatikana kuwa ana ugonjwa
  unaoitwa korona.

  Habari za nipashe zilikuja nikamuona kaka yangu na yeye ndiye alikuwa
  mgonjwa wa kwanza aliyekuwa na korona. Wavyele wangu walipigwa na
  butwaa kwa kusikia habari hizo. Daktari Shantel Kwamboka alimtibu kaka
  yangu kwa kuogopa kwa sababu aliogopa atashikwa na ugonjwa wa korona.
  Daktari huyo akatuagiza tuoshe mikono kwa wingi na tukitaka kujikinga
  tunafaa kuvaa barakoa.

  Siku hizi wanadamu wanapiga dunia teke kwa sababu ya kutofuata au
  kutotii maelezo ya waziri wa afya. Daktari Shantel Kwamboka aliniamuru
  kuwa ugonjwa huo ulitoka kwa mnyama aliyeitwa nguruwe wakati ambapo
  alikuwa kwenye kichinjio cha nchi huko Uchina. Mahali kama Kibera,
  Kawangware na kwingine kwingi hawaamini kuwa korona ipo.

  Wengi wetu wanauchukulia ugonjwa huu kama mzaha. Mimi kama mwanafunzi
  wa darasa la saba. Ninaamini ya kwamba korona ipo na kuwa najikinga
  kwa kuvaalia barakoa kila wakati ninapokuwa na marafiki wangu shuleni,
  nyumbani au uwanjani. Darasani huwa tunafungua dirisha ili hewa safi
  inaingia.

  Shuleni kwetu huwa tunaweka madawati yetu umbali wa mita moja. Moyo
  wangu ulipiga haraka haraka iwezekanavyo.